คือเมื่อเดือนที่เเล้วผมมีอะไรกันโดยใส่ถุงยางละเช็คเเล้วว่าถุงไม่รั่วละประจำเดือนก็มาเเล้ววันที่23ละมาเดือนนี้ยังไม่มาเลยครับเดือนนี้ผมไม่ได้มีอะไรกันเลยเเค่ใช้นิ้วเลยสงสัยอะครับว่าจะเป็นอะไรไหมละอีกอย่างเขาเริ่มมีอาการเจ็บหน้าอกด้วยครับ
สวัสดีค่ะ หากประจำเดือนได้มาแล้วในวันที่ 23 ต.ค. โดยมาในช่วงวันที่ที่ควรจะมีประจำเดือนมา และมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ก่อนหน้านั้น และหากหลังจากที่มีประจำเดือนมาแล้ว ไม่ได้มีเพศสัมพันธ์อีก มีแค่การใช้นิ้วสอดใส่ ก็จะไม่มีการตั้งครรภ์เกิดขึ้น ดังนั้น ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ส่วนอาการเจ็บหน้าอก ก็อาจเป็นอาการก่อนการมีประจำเดือนมาก็ได้ หรืออาจเกิดจากการมีความเครียด วิตกกังวล แนะนำให้รอประจำเดือนไปอีกซักระยะ ประจำเดือนก็น่าจะมาในเวลาไม่นานนี้ค่ะ